## Uredba o unutarnjem ustrojstvu Ministarstva kulture

### NN 70/2001 (3.8.2001.), Uredba o unutarnjem ustrojstvu Ministarstva kulture

# VLADA REPUBLIKE HRVATSKE

1190

Na temelju članka 60. stavaka 1. i 2.
Zakona o sustavu državne uprave (»Narodne novine«, br. 75/93, 48/99, 15/2000,
127/2000 i 59/2001) i članka 34. stavka 1. Uredbe o načelima za unutarnje
ustrojstvo tijela državne uprave (»Narodne novine«, broj 43/2001), Vlada
Republike Hrvatske je na sjednici održanoj 26. srpnja 2001. godine donijela

## UREDBU

### o unutarnjem ustrojstvu Ministarstva kulture

Članak 1.

Ovom se Uredbom određuje unutarnje
ustrojstvo Ministarstva kulture (u daljnjem tekstu: Ministarstvo), nazivi i
ustrojstvo upravnih organizacija u sastavu Ministarstva i unutarnjih
ustrojstvenih jedinica, poslovi i zadaci koji se u njima obavljaju, način
upravljanja, te okvirni broj službenika i namještenika Ministarstva.

I.
UNUTARNJE USTROJSTVO

Članak 2.

Za obavljanje poslova iz djelokruga
Ministarstva ustrojavaju se sljedeće upravne organizacije u sastavu
Ministarstva i unutarnje ustrojstvene jedinice:

     1.
     Kabinet ministra

     2.
     Tajništvo Ministarstva

              2.1.
     Odjel za opće i personalne poslove

              2.2.
     Odjel za tehničke poslove

     3.
     Uprava za normativne i upravno-pravne
poslove

              3.1.
     Odjel za normativne poslove

              3.2.     Odjel za upravno-pravne poslove

     4.
     Uprava za zaštitu kulturne baštine

              4.1.
     Odjel za istraživanje

              4.2.
     Odjel za zaštitu kulturnih dobara

             4.3.
     Odjel za prostorno-planske mjere
zaštite

             4.4.
     Odjel za inspekcijske poslove

             4.5.
     Odjel za zaštitu arheološke baštine

             4.6.            Konzervatorski
odjel u Zagrebu za područje Zagre­bačke županije, Krapinsko-zagorske županije,
Kopriv­ničko-križevačke županije, Bjelovarsko-bilogorske županije i
Sisačko-moslavačke županije

             4.7.            Konzervatorski
odjel u Osijeku za područje Osječko-baranjske županije i Vukovarsko-srijemske
županije

              4.8.            Konzervatorski odjel u Požegi za područje
Požeško-slavonske županije i Virovitičko-podravske županije

             4.9.            Konzervatorski
odjel u Varaždinu za područje Varaždinske županije i Međimurske županije

             4.10.            Konzervatorski
odjel u Karlovcu za područje Karlo­vačke županije

             4.11.            Konzervatorski
odjel u Puli za područje Istarske županije

             4.12.            Konzervatorski
odjel u Rijeci za područje Primorsko-goranske županije i Ličko-senjske županije

             4.13.            Konzervatorski
odjel u Zadru za područje Zadarsko-kninske županije

             4.14.            Konzervatorski
odjel u Šibeniku za područje Šibenske županije

              4.15.
           Konzervatorski odjel u Splitu
za područje Splitsko-dalmatinske županije

             4.16.            Konzervatorski odjel u Dubrovniku za područje Du­brovačko-neretvanske
županije

     5.            Uprava za
međunarodnu kulturnu suradnju

              5.1.            Odjel
za bilateralnu međunarodnu kulturnu suradnju

              5.2.            Odjel
za multilateralnu međunarodnu kulturnu surad­nju

     6.            Uprava za
kulturni razvitak i stvaralaštvo

              6.1.            Odjel
za umjetničko stvaralaštvo

              6.2.            Odjel
za knjižnice i kulturne industrije

     7.     Zavod za kulturu

              7.1.           Odjel
za informacijsko-dokumentacijske poslove

                         7.1.1.
Odsjek za INDOK kulturne baštine

                         7.1.2.
Odsjek za INDOK kulture

              7.2.            Odjel
za muzeje, galerije i arhive

     8.            Uprava za
gospodarenje i financiranje u kulturi

              8.1.            Odjel
za planiranje, financiranje i investicije

              8.2.            Odjel
za računovodstvene poslove

II. DJELOKRUG I USTROJSTVO UPRAVNIH
ORGANIZACIJA U SASTAVU MINISTARSTVA I UNUTARNJIH USTROJSTVENIH JEDINICA

1.
Kabinet ministra

Članak 3.

U Kabinetu ministra obavljaju se za
ministra i njegova zamjenika protokolarni poslovi, poslovi u vezi odnosa sa
sredstvima javnog priopćavanja i predstavkama i pritužbama građana, poslovi
vezani uz ostvarivanje plana i programa aktivnosti ministra i njegova
zamjenika, poslovi u vezi s praćenjem rada Vlade Republike Hrvatske i Hrvatskog
sabora i njihovih tijela, koordinativni poslovi u vezi s izradom programa
kulturnog razvitka, te drugi stručni i administrativni poslovi.

2.
Tajništvo Ministarstva

Članak 4.

U Tajništvu Ministarstva obavljaju se
poslovi u vezi s tehničkim usklađivanjem rada upravnih organizacija i
unutarnjih ustrojstvenih jedinica u sastavu Ministarstva, utvrđivanjem
godišnjeg plana rada Ministarstva, poduzimanjem mjera za osiguranje
učinkovitosti u radu, stručnim osposobljavanjem i usavr­šavanjem službenika i
namještenika Ministarstva u tijeku službe te nadziranjem njihova rada.

U
Tajništvu se također obavljaju opći i personalni poslovi, skrbi o urednom i
pravilnom korištenju imovine i sredstava za rad kao i o opremanju prostora
Ministarstva, o voznom parku i korištenju vozila, o načinu održavanja sredstava
i opreme, organizira prijevoz dužnosnika i službenika, obavljaju poslovi
prijepisa i umnožavanja, pisarnice, otpreme i pismohrane, ekonomata,
telefoniste, vratara, održavanja prostora, opreme i čistoće.

U
Tajništvu se ustrojava:

2.1. Odjel za opće i personalne poslove

U
Odjelu za opće i personalne poslove vode se osobni očevidnici za dužnosnike,
službenike i namještenike djelatne u Ministarstvu, sastavljaju rješenja o
prijamu, rasporedu na radna mjesta i ostalim pravima i obvezama službenika i
namještenika Ministarstva, vode potrebne personalne evidencije, obavljaju
poslovi pisarnice, prijepisa i pismohrane, obavljaju i drugi poslovi sukladno
nalozima i napucima tajnika Ministarstva.

2.2. Odjel za tehničke poslove

U
Odjelu se obavljaju pomoćno-tehnički poslovi – vozača, vratara, dostavljača,
održavanja čistoće, umnožavanja pisanog materijala, domara i dr.

3. Uprava za normativne i upravno-pravne poslove

Članak
5.

U
Upravi za normativne i upravno-pravne poslove se:

-
vodi upravni postupak, te provodi upravni nadzor u područjima iz djelokruga
Ministarstva,

-
prati primjena i izvršavanje zakona i drugih propisa u području kulture,

-
pripremaju i izrađuju koncepcijska rješenja za izradu zakona i drugih propisa u
kulturi,

-
pripremaju nacrti prijedloga zakona i drugih propisa u kulturi,

-
izrađuju naputci, pravna stajališta i mišljenja u vezi s provedbom zakona i
drugih propisa u kulturi,

-
županijskim, odnosno gradskom uredu Grada Zagreba, u poslovima iz područja
kulture, pruža stručnu pomoć, a osobito u stručnom obrađivanju pitanja i pojava
u vezi s izvršavanjem zakona i drugih propisa, daju stručna mišljenja i
objašnjenja o načinu provedbe zakona i o drugim općim pitanjima od značaja za
pravilno djelovanje i unapređivanje rada, načina rada i njegove učinkovitosti,

-
nadzire zakonitost rada županijskih, odnosno gradskog ureda Grada Zagreba, u
obavljanju poslova iz područja djelokruga Ministarstva,

-
ostvaruje suradnja s tijelima jedinica lokalne i područne (regionalne)
samouprave glede primjene zakona i drugih propisa u kulturi,

-
izrađuju uvjerenja, potvrde i drugi akti iz djelokruga Ministarstva,

-
obavljaju i drugi poslovi u skladu s nalozima i napucima ministra odnosno
čelnika Uprave.

U
Upravi se ustrojava:

3.1.
Odjel za normativne poslove

U Odjelu za normativne poslove obavljaju
se poslovi u vezi s pripremom i izradom nacrta prijedloga zakona i drugih
propisa u kulturi, izradom uputa, pravnih stajališta, mišljenja i objašnjenja u
vezi s provedbom tih zakona i drugih propisa, kao i drugi poslovi sukladno
naputku čelnika Odjela odnosno Uprave.

3.2.
Odjel za upravno-pravne poslove

U Odjelu za upravno-pravne poslove
obavljaju se poslovi u vezi vođenja upravnog postupka te provođenja upravnog
nadzora u područjima iz djelokruga Ministarstva sukladno propisu, provođenjem
drugostupanjskih upravnih postupaka, ostvarivanjem suradnje sa županijskim
uredima i gradskim uredom Grada Zagreba u čijem su djelokrugu upravna područja
kulture, te jedinicama lokalne i područne (regionalne) samouprave, nadziranjem
zakonitosti rada županijskih odnosno gradskog ureda Grada Zagreba u obavljanju
poslova iz područja djelokruga Ministarstva, pružanja stručne pomoći, kao i
drugi poslovi sukladno naputku čelnika Odjela odnosno Uprave.

4.
Uprava za zaštitu kulturne baštine

Članak 6.

U Upravi za zaštitu kulturne baštine
obavljaju se upravni i stručni poslovi u vezi s:

- istraživanjem, proučavanjem, praćenjem,
evidentiranjem, dokumentiranjem i promicanjem kulturne baštine;

- središnjom
informacijsko-dokumentacijskom službom;

- utvrđivanjem svojstva kulturnih dobara
te njihovo vrednovanje;

- vođenjem registra kulturnih dobara
Republike Hrvatske;

- propisivanjem mjerila za utvrđivanje
programa javnih potreba u području zaštite kulturnih dobara;

- skrbništvom, usklađivanjem i vođenjem
nadzora nad financiranjem programa zaštite kulturnih dobara;

- ocjenjivanjem uvjeta za rad pravnih i
fizičkih osoba za restauratorskim, konzervatorskim i drugim poslovima zaštite
kulturnih dobara;

- osiguravanjem uvjeta za obrazovanje i
usavršavanje stručnih djelatnika u djelatnostima zaštite kulturnih dobara;

- provođenjem kontrole prometa, uvoza i
izvoza zaštićenih kulturnih dobara;

-
utvrđivanjem uvjeta za korištenje i namjene kulturnih dobara, te upravljanje
kulturnim dobrima sukladno propisima;

-
utvrđivanjem posebnih uvjeta građenja za zaštitu kulturnih dobara;

-
obavljanjem inspekcijskih poslova u području zaštite kulturnih dobara;

-
drugim nalozima i napucima ministra odnosno čelnika Uprave.

U
Upravi se ustrojavaju:

4.1. Odjel za istraživanje

U
Odjelu za istraživanje se razmatra, proučava i istražuje znanstvenim metodama
pojedina pitanja u području kulturne baštine, organizira i provodi istraživanje
kulturnih dobara sa svrhom prikupljanja građe i izrade dokumentacije kao
podloga za njihovu djelotvornu pravnu i fizičku zaštitu, osigurava stručne
pretpostavke za upis i vođenje registra kulturnih dobara Republike Hrvatske,
njihovu valorizaciju i kategorizaciju, izrađuje dokumentacija o kulturnim
dobrima za potrebe Uprave, kao i za potrebe imalaca kulturnih dobara, predlaže
standarde i normative dokumentiranja kulturnih dobara, obavljaju i drugi
poslovi sukladno nalogu i naputku čelnika Odjela odnosno Uprave.

4.2. Odjel za zaštitu kulturnih dobara

U
Odjelu za zaštitu kulturnih dobara obavljaju se poslovi u vezi zaštite pokretnih
i nepokretnih kulturnih dobara, utvrđuje se i sustavno prati stanje kulturnih
dobara, izrađuju prijedlozi programa i prioriteta zaštitnih radova, te
osigurava stručni nadzor nad izvođenjem restauratorskih i konzervatorskih
radova na kulturnim dobrima, organizira i pomaže imaocima kulturnih dobara u
provođenju potrebnih mjera zaštite kulturnih dobara, provodi nadzor nad izvozom
i iznošenjem u inozemstvo, te unošenjem u zemlju pokretnih kulturnih dobara,
utvrđuje i u suradnji s nadležnim tijelima državne uprave, jedinicama lokalne i
područne (regionalne) samouprave i drugim pravnim osobama provode mjere za
sprječavanje nezakonitog prometa pokretnom kulturnom bašti­nom, te osigurava
fizičko-tehničku zaštitu najvrijednijih kulturnih dobara, te se za zaštitu
nepokretnih kulturnih dobara utvrđuje i sustavno prati stanje graditeljske
baštine, izrađuju metodološke osnove, standardi, kriteriji i smjernice za
zaštitu graditeljske baštine, sudjeluje u organiziranju i provođenju
konzervatorskih istraživanja na graditeljskoj baštini, sudjeluje u izradi
tehničke dokumentacije za zaštitne radove na kulturnim dobrima, ocjenjuje
tehnička dokumentacija za izvođenje zaštitnih radova na kulturnim dobrima,
izrađuju prijedlozi programa i utvrđuje prioritet izvođenja zaštitnih radova na
kulturnim dobrima, prema potrebi organizira provođenje i provodi mjere zaštite
na kulturnim dobrima, pruža stručnu pomoć ustanovama za zaštitu kulturnih
dobara, obavljaju i drugi poslovi sukladno nalogu i naputku čelnika Odjela
odnosno Uprave.

4.3. Odjel za prostorno-planske mjere zaštite

U
Odjelu za prostorno-planske mjere zaštite prati se stanje i izrađuje
dokumentacija kulturno-povijesnih cjelina graditeljske i prirodne baštine,
utvrđuju ciljevi, smjernice i mjere zaštite, te ih se usklađuje s
prostorno-planskom dokumentacijom prigodom njene izrade, predlažu kriteriji,
standardi i metode obrade integralnih vrijednosti prostora u cilju njihove
zaštite, korištenja, uređenja i održavanja, obavljaju i drugi poslovi sukladno
nalogu i naputku čelnika Odjela odnosno Uprave.

4.4. Odjel za inspekcijske poslove

U
Odjelu se sukladno zakonu i na temelju njega donesenim provedbenim propisima
obavljaju inspekcijski poslovi u području zaštite i očuvanja kulturnih dobara,
a poglavito obavljanje inspekcijskog nadzora (pregled kulturnog dobra, prostora
gdje je kulturno dobro smješteno, te dokumentacije i opreme, po potrebi
saslušanje osoba u upravnom postupku, nadziranje provođenja mjera zaštite i
očuvanja kulturnih dobara i njihove uporabe i prometa), kao i donošenje
rješenja o mjerama za otklanjanje nedostataka i nepravilnosti u primjeni zakona
i podzakonskih akata i rokovima za njihovo izvršenje, te o izricanju i
naplaćivanju kazni, obavljaju i drugi poslovi sukladno nalogu i naputku čelnika
Odjela odnosno Uprave.

4.5. Odjel za zaštitu arheološke baštine

U
Odjelu se prikuplja, evidentira, istražuje i obrađuje arhe­ološka baština sa
svrhom prikupljanja podataka i izrade dokumentacije kao podloge za utvrđivanje
spomeničkih svojstava i vrednovanja, provode mjere pravne i fizičke zaštite
arheološke baštine, daju potrebni elementi za upis u Registar kulturnih dobara
Republike Hrvatske, organizira i provode konzervatorska istraživanja na
arheološkim lokalitetima, te izrađuje prateća dokumentacija, pripremaju dozvole
za arheološka istraživanja i iskopavanja, a posebno dozvole za istraživanja
podmorja i vađenja arheoloških predmeta, pripremaju prethodne suglasnosti za
užu lokaciju na arheološkim lokalitetima i drugim zaštićenim
kulturno-povijesnim cjelinama, izrađuju prijedlozi projekata za unapređivanje i
razvoj djelatnosti, istraživanja, dokumentiranja, zaštite i prezentiranje
arheoloških lokaliteta i spomenika, sudjeluje u provođenju upravnog postupka,
stručnog nadzora i ostalih poslova u području zaštite arheološke baštine,
obavljaju i drugi poslovi sukladno nalogu i naputku čelnika Odjela odnosno
Uprave.

4.6. - 4.16. Konzervatorski odjeli

U
konzervatorskim odjelima obavljaju se stručni i upravni poslovi, koji se odnose
na: istraživanje, proučavanje, praćenje stanja, evidentiranje, dokumentiranje i
promicanje kulturnih dobara, primjenu odgovarajućih metoda i mjera zaštite
kulturnih dobara, pružanje stručne pomoći vlasnicima i ovlaštenicima prava na
kulturnim dobrima, utvrđivanje posebnih uvjeta građenja, utvr­đivanje uvjeta
korištenja, namjene i upravljanja kulturnim dobrima, utvrđivanje režima
zaštite, organiziranje i izvođenje zaštitnih radova na kulturnim dobrima,
vođenje upravnog postupka, obavljanje stručnog nadzora, provođenje kontrole
prometa, uvoza i izvoza kulturnih dobara, osiguravanje djelovanja jedinstvene
informacijsko-dokumentacijske službe, suradnju s drugim tijelima jedinica
lokalne i područne (regionalne) samouprave, te pravnim i fizičkim osobama u
cilju poticanja i promicanja zaštite kulturne baštine, obavljaju i drugi
poslovi sukladno nalogu i naputku pročelnika Odjela odnosno čelnika Uprave.

5. Uprava za međunarodnu kulturnu suradnju

Članak
7.

Uprava
za međunarodnu kulturnu suradnju obavlja upravne i stručne poslove u vezi s:

-
predlaganjem mjera promidžbe međunarodne kulturne suradnje i osiguravanja
njihova provođenja,

-
pripremama međunarodnih sporazuma, programa i protokola o kulturnoj suradnji,
te osiguravanjem njihova izvršavanja,

-
pripremama programa regionalne, bilateralne i međuna­rodne kulturne suradnje i
osiguravanjem njihova ostvarivanja,

-
kulturnim djelatnostima pripadnika etničkih i nacionalnih zajednica ili manjina
na teritoriju Republike Hrvatske i osiguravanjem veza s njihovim matičnim
zemljama,

-
izradom stručnih analiza i informacija o međunarodnoj kulturnoj suradnji,

-
stvarivanjem kulturnih veza s Europskom unijom, UNESCO, Vijećem Europe i drugim
vladinim i nevladinim među­narodnim organizacijama, kao i njihovom promidžbom,

-
pripremama proračuna za sufinanciranje međunarodne kulturne suradnje, te
valoriziranjem te suradnje,

-
skrbi za kulturu pripadnika hrvatskog naroda u drugim zemljama i poticanjem
programa zadovoljavanja njihovih kulturnih potreba,

-
provođenjem i praćenjem provođenja zakona i drugih propisa koji su u djelokrugu
Uprave, iniciranjem donošenja ili pro­mjena zakona ili drugih propisa iz svog
djelokruga,

-
drugim nalozima i napucima ministra odnosno čelnika Uprave.

U
Upravi se ustrojava:

5.1. Odjel za bilateralnu međunarodnu kulturnu
suradnju

U
Odjelu za bilateralnu međunarodnu kulturnu suradnju obavljaju se poslovi u vezi
s pripremom sklapanja međunarodnih ugovora odnosno akata na bilateralnom planu,
pripremom programa bilateralne suradnje i osiguravanjem njihova ostvarivanja,
uspostavljanjem suradnje između hrvatskih kulturnih ustanova, udruga i
pojedinaca s inozemstvom, izradom stručnim analiza, praćenjem stanja, kao i
drugi poslovi sukladno nalogu i naputku čelnika Odjela odnosno čelnika Uprave.

5.2.
Odjel za multilateralnu međunarodnu kulturnu suradnju

U
Odjelu za multilateralnu međunarodnu kulturnu suradnju obavljaju se poslovi u
vezi s pripremom sklapanja međunarodnih ugovora odnosno akata na
multilateralnom planu, pripremom programa multilateralne suradnje i
osiguravanjem njihova ostvarivanja, izradom stručnih analiza i izvješća o
međunarodnoj multilateralnoj suradnji i suradnji s međunarodnim organizacijama
i asocijacijama u tom kontekstu, praćenjem stanja, kao i drugi poslovi sukladno
nalogu i naputku čelnika Odjela odnosno čelnika Uprave.

6. Uprava za kulturni razvitak i stvaralaštvo

Članak
8.

Uprava
za kulturni razvitak i stvaralaštvo obavlja upravne i stručne poslove u vezi s:

-
razvojem i promicanjem umjetničkog stvaralaštva (likovno, književno, glazbeno i
drugo umjetničko stvaralaštvo),

-
kulturnim industrijama (film, video, TV, radio, audiovizualni novi mediji i
dr.)

-
djelatnošću i radom knjižnica,

-
promidžbom knjige i čitanja,

-
razvitkom kulturne infrastrukture,

-
alternativnom kulturom,

-
kulturom mladih,

-
poticanjem primjerene nacionalne i globalne komunikacije u kulturi i njenim
dinamiziranjem,

-
provođenjem i praćenjem provođenja zakona i drugih propisa koji su u djelokrugu
Uprave,

-
drugim nalozima i napucima ministra odnosno čelnika Uprave.

U
Upravi se ustrojava:

6.1. Odjel za umjetničko stvaralaštvo

U
Odjelu za umjetničko stvaralaštvo obavljaju se poslovi u vezi s pružanjem
podrške razvoju likovnog, književnog, glazbenog, glazbeno-scenskog, scenskog i
svakog drugog umjetničkog stvaralaštva, podupiranjem njihove interakcije i
inovativnih oblika umjetničkog stvaralaštva, poticanjem korištenja novih
tehnologija u umjetničkom stvaralaštvu i kulturnih eksperimenata, promicanjem i
omogućavanjem veće uloge mladih u kulturi, omo­gućavanjem primjerene nacionalne
i globalne komunikacije, kao i drugi poslovi sukladno nalogu i naputku čelnika
Odjela odnosno čelnika Uprave.

6.2. Odjel za knjižnice i kulturne industrije

U
Odjelu za knjižnice i kulturne industrije obavljaju se poslovi u vezi sa
knjižnicama i knjižničarstvom, strukturiranjem, razvojem i promidžbom kulturne
proizvodnje na području filma, TV, radija, videa, audiovizualnih novih medija i
knjige, te njihovim povezivanjem, nakladništvom u navedenim medijima, kao i
drugi poslovi sukladno nalogu i naputku čelnika Odjela odnosno čelnika Uprave.

7.  Zavod
za kulturu

Članak
9.

Zavod
za kulturu obavlja u djelokrugu Ministarstva stručno-analitičke poslove i to:

-
prati, proučava i istražuje područja kulture sa osloncem na primijenjena,
razvojna i komparativna istraživanja,

-
izrađuje studije i izvješća o cjelini nacionalne kulturne politike, te o
razvojnim problemima pojedinih kulturnih djelatnosti,

-
primjenu mjera za poticanje kulturnog razvitka (legislativnih, financijskih,
informacijskih i evaluacijskih),

-
prati međunarodna istraživanja na području kulture,

-
osigurava savjetodavnu pomoć (opservatorij) regionalnim i lokalnim zajednicama
(županije, gradovi, općine),

-
prikuplja, čuva i stručno obrađuje dokumentaciju iz pod­ručja kulture, te na
temelju statističkih i dokumentacijskih istraživanja prati programska,
organizacijska, kadrovska, prostorna, financijska i socioekonomska kretanja,

-
vodi središnje registre ustanova, organizacija, djelatnika i djelatnosti za
područje kulture,

-
prati razvoj i koordinira mrežu postojećih i nastajućih
informacijsko-istraživačkih sustava, te aktivno surađuje u međuna­rodnim
informacijsko-istraživačkim mrežama na području kulture, osigurava
informatizacijsku prisutnost Ministarstva u informatizacijskim mrežama,

-
sustavno prati prinose na području istraživanja i promicanja hrvatskog
kulturnog identiteta, te posreduje u prijenosu tih znanja za potrebe
kulturnopolitičkog odlučivanja i kulturne suradnje,

-
organizira stručne skupove i savjetovanja iz područja djelovanja Zavoda,

-
priređuje, uređuje, objavljuje i distribuira periodična izvješća iz djelokruga
Ministarstva,

-
u području informatizacije osigurava održavanje osobnih računala i računalne
mreže Ministarstva, predlaže nabavu potrebne opreme (hardware i software), te
predlaže mjere i organizaciju informatizacije iz djelokruga Ministarstva,

-
održava stručnu knjižnicu i dokumentaciju za praćenje i vrednovanje kulturnog
razvitka,

-
djelatnošću i radom muzeja i galerija,

-
djelatnošću arhiva,

-
djelatnošću i radom centara za kulturu i pučkih učilišta, te udruga kulture,

-  predlaganjem i ostvarivanjem programa
kulturnog razvitka,

-  drugim nalozima i napucima ministra odnosno
čelnika Zavoda.

U
Zavodu se ustrojava:

7.1.
Odjel za informacijsko-dokumentacijske poslove

U
Odjelu se obavljaju informacijsko-dokumentacijski poslovi za potrebe
Ministarstva, kao i drugi poslovi po nalogu i naputku čelnika Odjela odnosno
Zavoda.

 7.1.1. Odsjek za INDOK kulturne baštine

Odsjek
za INDOK kulturne baštine organizira i vodi informacijsko-dokumentacijske
poslove za područje kulturne baštine, uspostavlja bazu podataka kulturne
baštine, te osigurava sistemske funkcije informatičke infrastrukture i
informatizaciju poslovnih funkcija u zaštiti kulturne baštine, vodi središnju
bazu podataka općeg inventara kulturne baštine, vodi i održava dokumentacijske
zbirke (fototeka, planoteka, grafičke zbirke, mikrofilm i dr.), kao i centralnu
evidenciju dokumentacijskih zbirki, vodi poslove stručne knjižnice i centralni
katalog knjižnice, priprema prijedloge i predlaže utvrđivanje dokumentacijskih
standarda u djelatnostima zaštite kulturnih dobara, pruža stručnu pomoć
konzervatorskim odjelima, te obavlja druge poslove sukladno nalogu i naputku
voditelja Odsjeka odnosno načelnika Odjela.

7.1.2.
Odsjek za INDOK kulture

U
Odsjeku se prate, proučavaju i istražuju područja kulture osloncem na
primijenjena, razvojna i komparativna istraživanja, izrađuju studije i izvješća
o cjelini nacionalne kulturne politike, te o razvojnim problemima pojedinih
kulturnih djelatnosti, primjenjuju mjere za poticanje kulturnog razvitka (legislativne,
financijske, informacijske i evaluacijske), prate međunarodna istraživanja na
području kulture, osigurava savjetodavna pomoć (opservatorij) regionalnim i
lokalnim zajednicama (županije, gradovi, općine), prikuplja, čuva i stručno
obrađuje dokumentacija, te na temelju statističkih i dokumentacijskih
istraživanja prate programska, organizacijska, kadrovska, prostorna,
financijska i socioekonomska kretanja, vode središnji registri ustanova,
organizacija, djelatnika i djelatnosti za područje kulture, prati razvoj i
koordinira mreža postojećih i nastajućih informacijsko-istraživačkih sustava,
osigurava informatizacijsku prisutnost Ministarstva u informatizacijskim
mrežama, sustavno prate prinosi na području istraživanja i promicanja hrvatskog
kulturnog identiteta, te posreduje u prijenosu tih znanja za potrebe
kulturnopolitičkog odluči­vanja i kulturne suradnje, priređuju, uređuju,
objavljuju i distribuiraju periodična izvješća iz djelokruga Ministarstva, u
području informatizacije osigurava održavanje osobnih računala i računalne
mreže Ministarstva, predlaže nabava potrebne opreme (hardware i software), te
predlažu mjere i organizacija informatizacije iz djelokruga Ministarstva,
obavljaju i drugi poslovi po nalogu i naputku čelnika Odjela odnosno Zavoda.

7.2. Odjel za muzeje, galerije i arhive

U
Odjelu se obavljaju poslovi u vezi s djelatnosti i radom muzeja i galerija,
praćenjem stanja u tom području i poduzimanjem mjera za unapređivanje tih
djelatnosti, brigom za infrastrukturu i programsku djelatnost, poslovi u vezi
arhiva i arhivske djelatnosti, kao i drugi poslovi sukladno nalogu i naputku
čelnika Odjela odnosno Zavoda.

8.  UPRAVA ZA GOSPODARENJE I FINANCIRANJE
U KULTURI

Članak 10.

U Upravi za gospodarenje i financiranje u
kulturi se obavljaju upravni i stručni poslovi u svezi s:

- radom prijedloga financijskog plana u
skladu s napucima ministra, te praćenjem ostvarivanja donesenog financijskog
plana,

- predlaganjem proračuna za financiranje
kulturnih djelatnosti i kulturnih potreba koje se namiruju iz državnog
proračuna, a na temelju prijedloga uprava i drugih ustrojstvenih jedinica
Ministarstva,

-
izradom proračuna Ministarstva sukladno napucima ministra,

-
suradnjom na izradi i praćenju propisa koji se odnose na financijske i
računovodstvene poslove,

-
financiranjem javnih potreba u kulturi (financiranje javnih ustanova u kulturi
čiji je osnivač Republika Hrvatska, kao i financiranje pojedinih programa
odobrenih temeljem natječaja odnosno javnog poziva),

-
predlaganjem kriterija i modela financiranja kulture u Republici Hrvatskoj,

-
pribavljanjem izvješća i nadzorom nad namjenskim troše­njem sredstava,

-
sastavljanjem financijskih izviješća (kvartalnih i godišnjih),

-
vođenjem knjigovodstvenih evidencija i analitike,

-
ostvarivanjem investicijskih programa u kulturi koji se financiraju iz državnog
proračuna kao i iz drugih izvora,

-
obavljanjem računovodstvenih poslova Ministarstva,

-
drugim nalozima i napucima ministra.

U
Upravi se ustrojava:

8.1. Odjel za planiranje, financiranje i
investicije

U
Odjelu se prati izvršenje programa investicija u kulturi, zaštitnih radova na
kulturnim dobrima, financiranje ustanova i stručnih udruga u kulturi, surađuje
na izradi državnog proračuna i ostalih pratećih financijskih dokumenata,
obavljaju i ostali poslovi po nalogu i naputku čelnika Odjela odnosno Uprave.

8.2. Odjel za računovodstvene poslove

U
Odjelu za računovodstvene poslove obavljaju se poslovi u vezi s vođenjem
knjigovodstvenih evidencija i analitike, obračuna plaća sukladno propisima u
području računovodstva, obavljaju i drugi poslovi po nalogu i naputku čelnika
Odjela odnosno Uprave.

III. UPRAVLJANJE UPRAVNIM ORGANIZACIJAMA
U SASTAVU MINISTARSTVA I UNUTARNJIM USTROJSTVENIM JEDINICAMA

Članak 11.

Ministar predstavlja Ministarstvo i
upravlja njegovim radom.

Zamjenik ministra zamjenjuje ministra u
slučaju njegove spriječenosti, te obavlja i sve druge poslove koje mu povjeri
ministar. Ukoliko ne bi bio imenovan zamjenik ministra, ministra će
zamjenjivati pomoćnik ministra kojeg odredi ministar.

Radom Tajništva Ministarstva upravlja
tajnik Ministarstva.

Radom upravnih organizacija u sastavu
Ministarstva upravljaju pomoćnici ministra.

Članak 12.

Na čelu Kabineta ministra je tajnik
Kabineta. Na čelu odjela Ministarstva su načelnici, na čelu odsjeka voditelji,
a na čelu konzervatorskih odjela Uprave za zaštitu kulturne baštine
Ministarstva pročelnici.

IV. OKVIRNI BROJ SLUŽBENIKA I
NAMJEŠTENIKA MINISTARSTVA

Članak 13.

Poslove iz propisanog djelokruga
Ministarstva obavljaju državni službenici visoke, više i srednje stručne
spreme.

Namještenici srednje i niže stručne spreme
obavljaju pomoć­no-tehničke i ostale poslove koji su potrebni radi pravodobnog
i kvalitetnog obavljanja poslova iz djelokruga Ministarstva.

Okvirni broj državnih službenika i
namještenika potreban za obavljanje poslove iz djelokruga Ministarstva utvrđuje
se u dodatku (tablici), koja je sastavni dio ove Uredbe i ne objavljuje se u
»Narodnim novinama«.

V. PRIJELAZNE I ZAVRŠNE
ODREDBE

Članak 14.

Pravilnik
o unutarnjem redu Ministarstva donijet će ministar kulture, uz prethodnu
suglasnost ministarstva nadležnog za poslove opće uprave, u roku od 60 dana od
dana stupanja na snagu ove Uredbe.

Ministar
kulture rasporedit će pomoćnike ministra na čelo upravnih organizacija
utvrđenih ovom Uredbom.

Članak
15.

Danom
stupanja na snagu ove Uredbe prestaje važiti Uredba o unutarnjem ustrojstvu
Ministarstva kulture (»Narodne novine«, broj 29/2000).

Članak
16.

Ova
Uredba stupa na snagu danom objave u »Narodnim novinama«.

Klasa:
023-03/01-01/07

Urbroj: 5030104-01-1

Zagreb,
26. srpnja 2001.

 Potpredsjednica
**Željka Antunović,** v. r.

Uredba, NN 70/2001-1190